Legal Document

Category: 21

Text:
139. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 254 της 16/21 Απρ. 1975 (ΦΕΚ Α΄ 74) Περί οργανώσεως και λειτουργίας της παρά τω Υπουργείω Εθνικής Παιδείας και Θρησκευμάτων συσταθείσης Διευθύνσεως Πολιτικής Σχεδιάσεως Εκτάκτου Ανάγκης. Έχοντες υπ’ όψει: 1.Τας διατάξεις του άρθρ. 15 παρ. 1, 2, 3, 4 και 6 του Ν.Δ. 17/1974 «περί Πολιτικής Σχεδιάσεως Εκτάκτου Ανάγκης». 2.Την υπ’ αριθ. 202, 203/1975 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Αμύνης και Εθνικής Παιδείας και Θρησκευμάτων Υπουργών, αποφασίζομεν: Άρθρ.1.-1.Η δια του άρθρ. 15, παρ. 1 του Ν.Δ. 17/1974 (τόμ. 36Α σελ. 357) συσταθείσα παρά τη Κεντρική Υπηρεσία του Υπουργείου Εθνικής Παιδείας και Θρησκευμάτων, Διεύθυνσις Πολιτικής Σχεδιάσεως Εκτάκτου Ανάγκης, εντασσομένη διαρθρωτικώς εις ταύτην ως ανεξάρτητος Διεύθυνσις, έχει ως σκοπόν την οργάνωσιν, προπαρασκευήν και κινητοποίησιν των πολιτικών δυνάμεων αρμοδιότητος Υπουργείου Εθνικής Παιδείας και Θρησκευμάτων προς επιβίωσιν εν πολέμω, συμβολήν αυτών εις την Εθνικήν Άμυναν, ως και την αντιμετώπισιν εκτάκτων αναγκών εν ειρήνη. 2.Η κατά την προηγουμένην παράγραφον Διεύθυνσις υπάγεται απ’ ευθείας εις τον Υπουργόν Εθνικής Παιδείας και Θρησκευμάτων, όστις δια του υπευθύνου συντονισμού ελέγχει, κατευθύνει και συντονίζει το έργον της εν λόγω Διευθύνσεως και των λοιπών Υπηρεσιών κεντρικών και περιφερειακών του Υπουργείου δια την Πολιτικήν Σχεδίασιν Εκτάκτου Ανάγκης, τόσον εν πολέμω, όσον και εν ειρήνη. Καθήκοντα υπευθύνου συντονιστού ανατίθενται εις ανώτατον υπάλληλον οριζόμενον δι’ αποφάσεως του Υπουργείου Εθνικής Παιδείας και Θρησκευμάτων (άρθρ. 15 παρ. 1 Ν.Δ. 17/1974). 32.Α.α.135-139 Κεντρική Υπηρεσία Άρθρ.2.-Εις την αρμοδιότητα της κατά το άρθρ. 1 του παρόντος Διευθύνσεως υπάγονται: α)Ο συντονισμός από του καιρού της ειρήνης, απασών των ενεργειών των κεντρικών και περιφερειακών Υπηρεσιών του Υπουργείου Εθνικής Παιδείας και Θρησκευμάτων και των υπ’ αυτού εποπτευομένων Οργανισμών Ν.Π.Δ.Δ., Ν.Π.Ι.Δ., Ανωτάτων Εκπαιδευτικών Ιδρυμάτων και Δημοσίων Υπηρεσιών δια την Πολιτικήν Σχεδίασιν Εκτάκτου Ανάγκης. β)Αι εκ του Ν.Δ. 17/1974 «περί Πολιτικής Σχεδιάσεως Εκτάκτου Ανάγκης» και των κειμένων διατάξεων περί χορηγήσεως αναστολής κατατάξεως εις εφέδρους εν επιστρατεύσει, δεσμεύσεων και επιτάξεων εις τον Πολιτικόν τομέα, αντιμετωπίσεως των εν ειρήνη εκτάκτων αναγκών της Χώρας, ως και αι εκ των Σχεδίων Πολιτικής Σχεδιάσεως Εκτάκτου Ανάγκης και πάσης γενικής ή ειδικής διατάξεως απτομένης θεμάτων επιδρώντων αμέσως ή εμμέσως επί της Εθνικής Αμύνης της Χώρας, απορρέουσαι αρμοδιότητες και ενέργειαι. γ)Ο συντονισμός επί των θεμάτων της Ανωτέρας Επιτροπής Πολιτικής Σχεδιάσεως Εκτάκτου Ανάγκης του ΝΑΤΟ και των Επιτροπών ταύτης. δ)Ο χειρισμός των θεμάτων άτινα προκύπτουν εκ της εφαρμογής των κανονισμών Ασφαλείας Διαβαθμισμένου Υλικού (άρθρ. 14 Ν.Δ. 17/1974). Άρθρ.3.-1.Τα αντικείμενα αρμοδιότητος της Διευθύνσεως Πολιτικής Σχεδιάσεως Εκτάκτου Ανάγκης, κατανέμονται μεταξύ των κάτωθι Τμημάτων και Γραφείων: α)Τμήμα Πολιτικής Κινητοποιήσεως. β)Τμήμα Πολιτικής Αμύνης. γ)Γραφείον Γραμματείας. 2.Η διαίρεσις των Τμημάτων εις Γραφεία και ο μεταξύ των Γραφείων επιμερισμός των αρμοδιοτήτων, ως και η κατανομή του προσωπικού ρυθμίζονται δι’ αποφάσεως του Υπουργού Εθνικής Παιδείας και Θρησκευμάτων. Άρθρ.4.-1.Το Τμήμα Πολιτικής Κινητοποιήσεως, έχει ως αποστολήν την λήψιν παντός μέτρου αναφερομένου εις την σχεδίασιν και προγραμματισμόν δια την οργανωμένην μετάπτωσιν των Πολιτικών δυνάμεων, αρμοδιότητος Υπουργείου Εθνικής Παιδείας και Θρησκευμάτων, εκ της καταστάσεως ειρήνης εις πολεμικήν τοιαύτην, ίνα αύται αφ’ ενός επιβιώσουν και ανταποκριθούν εις την Εθνικήν Άμυναν, αφ’ ετέρου δε, αντιμετωπίσουν εκτάκτους εν ειρήνη ανάγκας. 2.Το Τμήμα Πολιτικής Αμύνης, έχει ως αποστολήν την υποχρεωτικήν δια την Εθνικήν Άμυναν οργάνωσιν, κινητοποίησιν, καθοδήγησιν και διαφώτισιν των πολιτικών δυνάμεων αρμοδιότητος Υπουργείου Εθνικής Παιδείας και Θρησκευμάτων, προς αντιμετώπισιν των πάσης φύσεως εχθρικών προσβολών, λοιπών δραστηριοτήτων και κατάστροφών επί τω τέλει επιβιώσεως αυτών και συμβολής εις την Εθνικήν Άμυναν της Χώρας. 3.Το Γραφείον Γραμματείας έχει ως αποστολήν την μέριμναν δια την: α)τήρησιν του πρωτοκόλλου και του αρχείου της Διευθύνσεως. β)διεκπεραίωσιν της εισερχομένης και εξερχομένης Υπηρεσιακής αλληλογραφίας κατά τα εν τω ισχύοντι κανονισμώ αλληλογραφίας του Υπουργείου και ειδικώτερον κατά τα εις τους κανονισμούς ασφαλείας Διαβαθμισμένου Υλικού διαλαμβανόμενα και γ)δια την εν γένει γραμματειακήν εξυπηρέτησιν της Διευθύνσεως. Άρθρ.5.-Δια την πλήρωσιν των θέσεων υπαλληλικού προσωπικού της Διευθύνσεως Π.Σ.Ε.Α. απαιτούνται τα ακόλουθα προσόντα. Α΄ Κατηγορία Κλάδος Διοικητικός Δια μεν τας θέσεις Α΄ Κατηγορίας επί βαθμοίς 8ω-6ω και 5ω-4ω τα τυπικά προσόντα της Κατηγορίας ταύτης, δια δε την θέσιν επί βαθμώ 3ω-2ω τα αυτά προσόντα, προτιμωμένων των εχόντων πτυχίον Σ.ΕΘ.Α. Β΄ Κατηγορία Κλάδος Διοικητικός Δια τας θέσεις Β΄ Κατηγορίας επί βαθμοίς 10ω6ω και επί βαθμώ 5ω, τα τυπικά προσόντα της Β΄ Κατηγορίας. Άρθρ.6.-Αι θέσεις της Δ/νσεως Π.Σ.Ε.Α. πληρούνται δια διορισμού και προαγωγής διοικητικών υπαλλήλων της Κεντρικής Υπηρεσίας του ΥΠ.ΕΘ. Π.Θ. εχόντων κατά πάσαν περίπτωσιν τα εν άρθρ. 5 οριζόμενα προσόντα. Κατά την πρώτην εφαρμογήν του παρόντος Π.Δ/τος αι θέσεις επί βαθμώ 3ω-2ω και 5ω-4ω αμφοτέρων των Κατηγοριών, πληρούνται δια προαγωγής διοικητικών υπαλλήλων της Κεντρικής Υπηρεσίας του ΥΠ.ΕΘ.Π.Θ. ή δια μετατάξεως εκπαιδευτικών Δημοτικής ή Μέσης Εκπαιδεύσεως εχόντων, οι μεν Προϊστάμενοι τμημάτων πενταετή πείραν ΠΣΕΑ και μετεκπαίδευσιν επί θεμάτων ΠΣΕΑ, ο δε Διευθυντής πτυχίον Σ.ΕΘ.Α και 5ετή πείραν ΠΣΕΑ εις το ΥΠ.ΕΘ.Π.Θ. Άρθρ.7.-Από της δημοσιεύσεως του παρόντος Π.Δ/τος εις την Εφημερίδα της Κυβερνήσεως καταργείται το υπ’ αριθ. Β.Δ. 455/1969 «περί οργανώσεως και λειτουργίας της παρά τω Υπουργείω Εθνικής Παιδείας και Θρησκευμάτων συσταθείσης Διευθύνσεως Π.Σ.Ε.Α.». Άρθρ.8.-Έναρξις ισχύος του παρόντος Π.Δ/τος από της δημοσιεύσεώς του εις την Εφημερίδα της Κυβερνήσεως. (Αντί της σελ. 43(γ) Σελ. 43(δ) Τεύχος 604-Σελ. 39 Κεντρική Υπηρεσία 32.Α.α.139 Εις τον Ημέτερον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος.